Dmitry Medvedev

Gwleidydd o Rwsia yw Dmitry Anatolyevich Medvedev (trawslythreniad amgen: Dmitri Medfedef; ; ganed 14 Medi 1965 yn Leningrad) a fu'n Arlywydd Rwsia o 7 Mai 2008 hyd 7 Mai 2012. Enillodd etholaeth arlywyddol Rwsia 2008, a gynhaliwyd ar 2 Mawrth 2008, gyda tua 70% o'r bleidlais.

Cafodd ei apwyntio yn Ddirpwy Brif Weinidog  Llywodraeth Rwsia ar 14 Tachwedd 2005. Yn gyn bennaeth staff i Vladimir Putin, roedd hefyd yn gadeirydd bwrdd cyfarwyddwyr Gazprom, swydd y mae wedi dal (am yr ail dro) ers 2000. Ar 10 Rhagfyr, 2007, cafodd ei gefnogi yn answyddogol fel ymgeisydd am arlywyddiaeth Rwsia (etholiad 2008) gan Rwsia Unedig, y blaid wleidyddol fwyaf yn Rwsia, a chafodd ei enwebiad ei gefnogi yn swyddogol gan y blaid honno ar 17 Rhagfyr, 2007. Cefnogwyd ymgeisyddiaeth Medvedev gan yr arlywydd ar y pryd, yr Arlywydd Vladimir Putin, a phleidiau gwleidyddol eraill sy'n gefnogol iddo."Putin sees Medvedev as successor" BBC News Fel technocrat ac apwyntydd gwleidyddol, nid oedd Medvedev erioed wedi dal swydd wleidyddol etholedig cyn 2008. Mae'n cael ei weld gan rai fel protégé Putin, wedi ei baratoi ganddo ar gyfer y swydd: un o'i benderfyniadau cyntaf oedd cynnig swydd Prif Weinidog Rwsia i Putin.

 Cyfeiriadau 

 Dolenni allanol 
 Gwefan swyddogol

Categori:Arlywyddion Rwsia
Categori:Genedigaethau 1965
Categori:Gwleidyddion o Rwsia
Categori:Pobl o St Petersburg